**Kőszeg Város Önkormányzata Képviselő-testületének Pénzügyi Jogi és Rendészeti Bizottsága és**

**Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága**

**J E G Y Z Ő K Ö N Y V**

Készült **2023. április 27-én 08.30 órai kezdettel** a Pénzügyi, Jogi és Rendészeti Bizottság, valamint a Kulturális, Oktatási, Szociális, Egészségügyi és Sport Bizottság **rendkívüli** **együttes** üléséről.

**Jelen vannak:**

Pénzügyi, Jogi és Rendészeti Bizottságból:

* Sas Norbert elnök, Csiki István, Takácsné Varga Ágnes, Schwahofer Péter és Németh Bálint,

Kulturális, Oktatási, Szociális, Egészségügyi és Sport Bizottságból:

* Fekete-Pataki Editbizottsági elnök, Csiki István, Gelencsér Attila és Molnár Zoltán,
* Básthy Béla polgármester,
* Terplán Zoltán alpolgármester,
* Dr. Zalán Gábor jegyző,
* Dr. Dömötör Ramóna mb. igazgatási osztályvezető,
* Cserkutiné Stipsits Edina osztályvezető,
* Eső Attila Kft. igazgató,
* Gregorich Szilvia jegyzőkönyvvezető.

**Sas Norbert** a Pénzügyi, Jogi és Rendészeti Bizottság elnöke üdvözli a bizottságok tagjait, a megjelenteket. Megállapítja, hogy a Pénzügyi bizottság 5 fővel van jelen (4 fő hiányzik), a Kulturális bizottság 4 fővel van jelen (3 fő hiányzik) az ülésen, mindkét bizottság határozatképes.

Elmondja, hogy a Pénzügyi, Jogi és Rendészeti Bizottságból igazoltan távol vannak: Harkai Norbert, Velkyné Ball Andrea, Horváth Ferenc és Solymosi Tamás. A Kulturális, Oktatási, Szociális, Egészségügyi és Sport Bizottságból igazoltan távol vannak: Velkyné Ball Andrea, Keszei Balázs és Dr. Koczor Gábor.

Csiki István mindkét bizottságnak a tagja, így összesen 8 fő bizottsági tag van jelen az ülésen.

**Sas Norbert** szavazásra bocsátja, hogy az összevont bizottsági ülést levezethesse, melyet a bizottsági tagok egyhangúlag elfogadtak.

**Sas Norbert** a bizottsági ülést levezető elnök szavazásra bocsátja a kiküldött rendkívüli napirendet, melyet a

Pénzügyi, Jogi és Rendészeti Bizottság egyhangúlag **5 igen** szavazattal, a

Kulturális, Oktatási, Szociális, Egészségügyi és Sport Bizottságegyhangúlag **4 igen** szavazattal elfogad.

**N A P I R E N D:**

1. Az önkormányzati tulajdonban lévő lakások és helyiségek bérletéről szóló   
   26/2004. (X. 1.) önkormányzati rendelet módosítása *(rendkívüli előterjesztés).*

Előadó a polgármester nevében: dr. Dömötör Ramóna mb. igazgatási osztályvezető.

1. **napirendi pont**

Az önkormányzati tulajdonban lévő lakások és helyiségek bérletéről szóló   
26/2004. (X. 1.) önkormányzati rendelet módosítása *(rendkívüli előterjesztés).*

Előadó a polgármester nevében: dr. Dömötör Ramóna mb. igazgatási osztályvezető.

**Dr. Dömötör Ramóna** röviden ismerteti az előterjesztést.Elmondja, hogyfelülvizsgálatra kerültek az önkormányzati tulajdonban lévő lakások bérbeadásának feltételei, melyet röviden indokol. Kiemeli, hogy a lakások bérbevételére kiírt pályázatoknál alkalmazott jelenleg is hatályban lévő jövedelemhatárok 2019. évben kerültek megállapításra. A 2023. évben azonban jelentősen megemelkedett a minimálbér, illetve a garantált bérminimum összege, ezért a jelenlegi jövedelemhatárok alkalmazása már nem életszerű. Továbbá olyan bérlők sem lennének jogosultak a szerződés hosszabbításra, akiknek életszínvonala egyébként nem javult. Jelenleg több üres lakásunk van, melyek pályázat útján bérbeadhatók lennének. Mielőtt kiírásra kerülnek a pályázatok, célszerű lenne a jelenlegi minimálbér figyelembevételével, ahhoz igazodva meghatározni a jövedelemhatárokat. Megköszöni a figyelmet.

**Gelencsér Attila** érdeklődik, hogy a jelenlegi bérlők jövedelmi helyzetei lehetővé teszik-e, hogy az új határok megállapításával a szerződéseik meghosszabbításra kerüljenek?

**Dr. Dömötör Ramóna** igennel válaszol.

Mivel több kérdés, hozzászólás és észrevétel nem érkezik, **Sas Norbert** szavazásra bocsátja az előterjesztésben szereplő **rendelet módosítást,** melyet a

* Pénzügyi, Jogi és Rendészeti Bizottság egyhangúlag **5 igen** szavazattal, a
* Kulturális, Oktatási, Szociális, Egészségügyi és Sport Bizottságegyhangúlag **4 igen** szavazattal elfogad.

*A Pénzügyi, Jogi és Rendészeti Bizottság az alábbi határozatot hozza:*

**50/2023. (IV.27.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy az önkormányzati tulajdonban lévő lakások és helyiségek bérletéről szóló 26/2004. (X.1.) önkormányzati rendelet módosítását fogadja el.

**Felelős:** Sas Norbert bizottsági elnök a képviselő-testület elé terjesztésért

**Határidő:** 2023. április 27-i Képviselő-testületi ülés időpontja

*A Kulturális, Oktatási, Szociális, Egészségügyi és Sport Bizottsága az alábbi határozatot hozza:*

**45/2023. (IV.27.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy az önkormányzati tulajdonban lévő lakások és helyiségek bérletéről szóló 26/2004. (X.1.) önkormányzati rendelet módosítását fogadja el.

**Felelős:** Sas Norbert bizottsági elnök a képviselő-testület elé terjesztésért

**Határidő:** 2023. április 27-i Képviselő-testületi ülés időpontja

További hozzászólás, észrevétel nem érkezett, ezért **Sas Norbert**, a bizottságlevezetőelnöke megköszöni mindenki jelenlétét és a bizottsági ülést 08 óra 40 kor berekeszti.

Kelt, mint az első oldalon.

…………………………………………….. ……………………………………………...

Sas Norbert bizottsági elnök bizottsági tag

…………………………………………….. ……………………………………………...

Fekete-Pataki Edit bizottsági elnök bizottsági tag